Вольга ЛАЗОРКІНА: Не пагаджуся. Дыялог з Захадам працягваўся ўвесь час. Больш за тое, Рэспубліка Беларусь мае пэўную вагу і рэпутацыю як краіны-перагаворшчыка, як пляцоўкі, якая дазваляе абмеркаваць праблемы сусветнага маштабу. Міністэрства замежных спраў неаднаразова пра гэта заяўляла. Нашы ініцыятывы, якія пачыналіся з 1945 года, калі БССР стала краінай-заснавальніцай ААН, фарміравалі наш імідж ужо тады. І пэўны перыяд санкцый не мог аказаць занадта сурёзнага ўплыву на нашу рэпутацыю, якая фарміравалася на працягу некалькіх дзесяцігоддзяў, а не пачыналася з 1991 года. Таму для мяне летняя сесія ПА АБСЕ — натуральны ход рэчаў. Рэспубліка Беларусь не толькі заслужыла гэта, але і зрабіла вельмі шмат для гэтага з тэарэтычнага, практычнага пункту гледжання.